L’Ajuntament de Carcaixent millora el seu parc mòbil amb ajuda de la Diputació de València
13 de Abril de 2016

Carcaixent

L’Ajuntament de Carcaixent ha comprat, amb ajuda de la Diputació de València, dos vehicles per ampliar el seu parc mòbil i millorar la prestació de serveis municipals. Concretament s’ha adquirit un vehicle especial per atendre emergències que serà utilitzat per la Policia Local i els agents de la Guarderia Rural  i una furgoneta per a la Brigada d’Obres i Serveis. Tots dos vehicles s’han adquirit íntegrament amb finançament de la Diputació de València.

En el cas del vehicle per a emergències, possibilitarà circular per zones per on els vehicles convencionals tenen dificultats per transitar (camins rurals i/o forestals) o accedir a zones amb un nivell d’aigua considerable en èpoques de pluja torrencial i inundacions. Amb el vehicle de la brigada, s’amplia el parc mòbil de vehicles i permet millorar la prestació de serveis en el casc urbà.